stanford-oval/wikipedia huggingface dataset:
FS Dupleix (D641)

| Dupleix |
| --- | --- |
 Dupleix

Aluksen vaiheet
Rakentaja:  Arsenal de Brest
Kölinlasku:  17. lokakuuta 1975
Laskettu vesille:  2. joulukuuta 1978
Palveluskäyttöön:  13. kesäkuuta 1981
Poistui palveluskäytöstä:  kesäkuu 2014
Tekniset tiedot
Uppouma:  3 550 t 4 500 t (kuormattu)
Pituus:  139 m
Leveys:  14 m
Syväys:  5,8 m
Koneteho:  2 x Pielstick PA 6 V280 STD -dieselmoottoria 5 200 hv (3 878 kW) 2 x Rolls-Royce Olympus TM3B -kaasuturbiinia 26 000 hv (19 388 kW)
Nopeus:  30 solmua (kaasuturbiini) 21 solmu (dieselmoottorit)
Miehistöä:  22 upseeria 120 aliupseeria 95 miehistönjäsentä
Aseistus
Aseistus:  1 x Creusot-Loire Compact 100 mm/55 Mod 68 2 x 20 mm modèle F2 4 x 12,7 konekivääriä 1 x Crotale EDIR] 2 x Simbad 4 x Exocet MM38/MM40 2 x L5 torpedoputkea 2 x Westland Lynx WG13 Mk.4
Dupleix on Ranskan laivaston 1981 palvelukseen otettu Georges Leygues -luokan monitoimifregatti.
Valmistus

Alus tilattiin Brestin laivastontelakalta, missä köli laskettiin 17. lokakuuta 1975. Se laskettiin vesille 2. joulukuuta 1978 ja otettiin palvelukseen 13. kesäkuuta 1981.
Palvelus

Alus poistettiin palveluksesta kesäkuussa 2014.
FS Dupuy de Lôme (A759)

| Dupuy de Lôme |
| --- | --- |
 Dupuy de Lôme

Aluksen vaiheet
Rakentaja:  Royal Niestern Sander, Gröningen
Kölinlasku:  1. joulukuuta 2002
Laskettu vesille:  27. maaliskuuta 2004
Palveluskäyttöön:  23. kesäkuuta 2006
Tekniset tiedot
Uppouma:  3 100 t
Pituus:  101,75 m
Leveys:  15,85 m
Syväys:  4,91 m
Koneteho:  2 x MaK 9M25 -dieselmoottoria, 4 065 shp (2 990 kW)
Nopeus:  16 solmua
Miehistöä:  110, joista 8 upseeria ja 80 siviiliteknikkoa
Aseistus
Aseistus:  2 x Browning M2
Dupuy de Lôme (runkonumero A759) on Ranskan laivaston viestiliikenteen seurantaan suunniteltu alus (ransk. Bätiment de recherches électromagnétiques).
Valmistus

122 miljoonan euron tilaus tehtiin Thaleksen ja Compagnie Maritime Nantaiselle. Köli laskettiin 1. joulukuuta 2002 Royal Niestern Sanderin telakalla Gröningenissä Alankomaissa. Se laskettiin vesille 27. maaliskuuta 2004. Aluksen runko siirrettiin Seyne-sur-Mariin varustettavaksi tammikuussa 2005, jossa Thaleksen toimittama  elektroniikka asennettiin. Alus otettiin palvelukseen 23. kesäkuuta 2006 Brestissä.
Aluksen varustuksena on kaksi DRBN-38 tutkaa ja ARBR-21 valvontalaitteisto.
Palvelus

Alus oli palveluksessa 2014.
Andrea Sartoretti

Andrea Sartoretti.
Andrea Sartoretti (19. kesäkuuta 1971 Perugia) on entinen italialainen lentopalloilija. Häntä pidetään yhtenä kaikkien aikojen parhaista hakkureista. Sartoretti on ylivoimaisesti kaikkien aikojen ässäsyöttötilaston johtaja Italian A1-liigassa. Nykyään Sartoretti toimii pääsarjajoukkue Perugian päävalmentajana.
Ura

Sartoretti aloitti uransa juniorina yleispelaajana, mutta vaihtoi lopulta hakkuriksi. Hän pelasi ensimmäisen kautensa miesten sarjatasoilla kaudella 1987–1988, kun hän esiintyi Italian C2-liigan Citta di Castellon riveissä. Citta di Castello nousi kauden päätteeksi A2-liigaan, jossa Sartoretti pelasi seuran riveissä aina kauden 1991 loppuun asti. Hänet valittiin kauden jälkeen parhaimmaksi junioripelaajaksi Italiassa.
Tämän jälkeen hän siirtyi Italian A1-liigaan, mitä pidetään maailman kovimpana lentopallosarjana. Hän joukkueensa oli Messaggero Ravenna, jossa hän pelasi aina kauden 1996 loppuun asti. Hän siirtyi kauden jälkeen Pallavolo Modenan riveihin, joka on yksi maailman menestyneimmistä seurajoukkueista. Sartoretti voitti kaudella 1997 Modenan riveissä Italian mestaruuden sekä Italian Cup-mestaruuden.
Sartoretti pelasi lopulta vain yhden kauden Pallavolo Modenassa siirtyen Acqua Paradiso Gabeca Montichiariin kausiksi 1998–2000. Montichiarissa hän ei saavuttanut seurajoukkuetasolla menestystä joten hän teki sopimuksen Bre Banca Lannutti Cuneon kanssa kausista 2000–2002. Hän voittikin seuran riveissä CEV-Cupin mestaruuden sekä Italian-cupin mestaruuden kaudella 2002. Kauden 2002 jälkeen hän teki kolmivuotisen sopimuksen Trentinon kanssa, joka päättyi kaudella 2005.
Sopimuksen päätyttyä Sartoretti palasi Pallavolo Modenan riveihin jossa hän voitti kaudella 2008 Challenge Cupin mestaruuden sekä CEV-Cupin hopean kaudella 2007. Hän pelasi joukkueessa aina uransa loppumiseen vuoteen 2009 saakka.
A-maajoukkue

Italian A-maajoukkueessa Sartoretti teki ensiesiintymisensä vuonna 1993. Hän nousi nopeasti joukkueen johtajaksi, ja saavutti Lentopallon maailmanliigan voiton vuosilta 1994, 1995, 1997, 1999 sekä 2000. Vuonna 1998 hän otti Italian A-maajoukkueen kanssa maailmanmestaruuden sekä maailmancupin voiton. Heti seuraavana vuonna hän voitti Euroopan mestaruuden maajoukkueen kanssa, jonka jälkeen vielä kerran maailmanliigan kaudelta 2000.
Vuoden 2003 EM-kisoissa hän johdatti Italian A-maajoukkueen mestaruuteen, ja hänet valittiin parhaimmaksi pelaajaksi. Viimeisin vuosi A-maajoukkueessa Sartoretilla oli vuonna 2004, jolloin hän päätti komean A-maajoukkueuransa Ateenan kesäolympialaisiin. Hän ilmoitti jo ennen kisoja että jättäisi A-maajoukkuepelit kokonaan. Sartoretti pelasi ehkä uransa parhainta lentopalloa olympialaisissa, ja johdatti joukkueen olympiahopealle.
A-maajoukkueurallaan Sartoretti pelasi 328 virallista A-maaottelua. Hän voitti useita eri palkintoja sekä mestaruuksia maalleen. Hänet on nostettu yhdeksi Italian maajoukkueen parhaimmista pelaajista kautta aikojen.
A-maajoukkue > Tuotemerkki

Sartoretin tunnetuin ”tuotemerkki” on aloitussyöttö, josta hän on saanut lempinimekseen ”Sartorace” (suom. sartoässä). Kummallinen syötön aloitustyyli on perujaan Città di Castellon juniorijoukkueesta, jossa hän aloitti lentopalloilijan uransa. Takaseinä oli niin lähellä syöttörajaa, että hänen täytyi lähteä syöttöön sivuttaisessa asennossa niin, että toinen jalka koski seinään. Lentopallon nykysääntöjen mukaan syöttötilaa pitää olla paljon, mutta Sartoretin tyyli ei ole muuttunut nuorena opitusta tyylistä. Aloitussyöttö oli Sartoretilla yksi maailman kovimmista.
Sartoretin syöttöä ei turhaan pelätty maailmalla jo kaudesta 1991 lähtien, sillä Sartorettin sijoittuu Italian A1-liigan ässäsyöttöjen kaikkien aikojen tilastossa ylivoimaisesti ykköseksi.
A-maajoukkue > Persoona

Sartoretti on todella vahva taistelija kentällä, mutta ulkona hallista hän on kaveri, jolla on hyvä huumorintaju ja joka on erittäin ujo persoona. Sartoretin ja monen muun Italian tähtipelaajan lopetettua maajoukkueuransa Ateenan olympialaisiin, joista tuli hopeaa, maajoukkue on ollut varjojen teillä. Lentopallon huippumaassa Italiassa on totuttu voittoihin ja niitä ei ole tullut kuin ”vain” Euroopan mestaruus 2005.
Saavutukset > Henkilökohtaiset

Ateenan Olympiakisojen paras pisteiden tekijä 2004
Ateenan Olympiakisojen paras syöttäjä 2004
EM-kisojen paras pelaaja Saksassa vuonna 2003
EM-kisojen paras syöttäjä 2003
Maailmancupin paras syöttäjä 2003
1. sija kaikkien aikojen ässäsyöttötilastossa A1-liigassa (2007 mennessä)
7. sija kaikkien aikojen pistepörssissä A1-liigassa (2007 mennessä)
Saavutukset > Joukkueessa

Maailmanmestaruus 1998
Olympiahopeaa 1996, 2000 ja 2004
4 kertaa maailmanliigan voitto
3 Euroopan mestaruutta
4 Champions Cupin voittoa
2 Euroopan Super-cupin voittoa
1 CEV-Cupin voitto
Italianmestaruus 1997
2 Italian-Cupin voittoa
Mestareiden liigan voitto 2005
Challenge cupin voitto 2008
EM-pronssia 1997
EM-hopeaa 1999, 2001
Saavutukset > Joukkueet pelaajauralla

1988–1991 Citta Di Castello
1991–1996 Ravenna
1996–1997 Modena
1997–2000 Monticari
2000–2002 Cuneo
2002–2005 Trento
2005–2010 Modena
Sartoretti Gabeca Montichiarin paidassa vuonna 2003.
Sartoretti toimii nykyisin valmentajana Italian A1-liigassa.
Felber

Felber on muun muassa seuraavien henkilöiden sukunimi:
Alfred Felber (1886–1967), sveitsiläinen soutaja ja olympiavoittaja
Dean Felber, yhdysvaltalainen basisti
Hans-Gustav Felber (1889–1962), saksalainen kenraali
René Felber (1933–2020), sveitsiläinen poliitikko, liittopresidentti 1992.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Farmi (televisiosarja 2004–2007)

| Farmi |
| --- | --- |
Kestoaika:  30 minuuttia
Pääosissa:  Nuutti Takkinen Soheila Mikkonen Juuso Pekkinen
Alkuperämaa:   Suomi
Verkko:  Yle TV2
Esitetty:  8. joulukuuta 2004 – 24. elokuuta 2007
Tuotanto
Tuotantoyhtiö(t):  Yle
Farmi oli suomalainen makasiinityyppinen nuortenohjelma, jota esitettiin kaksi kertaa viikossa YLE TV2:lla. Ohjelman juonsivat Nuutti Takkinen, Soheila Mikonen ja Juuso Pekkinen. Nuortenohjelmaan kuuluu seitsemän vakituista sarjaa. Syksystä 2006 lähtien ohjelma tunnettiin nimellä Superfarmi.
Sarjassa vieraili suomalaisia julkisuuden henkilöitä. Esimerkiksi syyskuussa 2006 Farmissa vieraili Negativen Jonne Aaron ja Lauri Markkula sekä Idols-finalisti Agnes Pihlava.
Sarjat

Popparin vapaapäivä
Rokkarin äiti
Angry Kid
CO2
Uutismix
Hoota & Snoz
Puhe Siitä
Fabulous Four

Fabulous Four oli vuosina 1964–1968 toiminut ruotsalainen popyhtye. Yhtye sai alkunsa, kun kaksi The Sharks -yhtyeessä soittanutta kaveria, Ulf Arvidsson (kitara ja laulu) ja Björn Magnusson (kitara ja laulu), lyöttäytyivät yhteen kahden entisen The Beatmakers -yhtyeen jäsenen Lalla Hanssonin (basso ja laulu) ja Jan Sandelinin (rummut) kanssa. Levytyssopimus syntyi heti seuraavana vuonna Fontana-nimisen levy-yhtiön kanssa ja yhtye teki ensisinglen ”I still love you / Boom boom”, joka ei vielä kuitenkaan menestynyt. Yhtyeeltä ilmestyi vielä pikkuhitti ”After all”, jonka jälkeen alkoi yhtyeen menestyskausi, sillä tämän jälkeen Ruotsin listan ensimmäiseksi nousi ”Puff the Magic Dragon”, joka on alun perin Peter, Paul and Maryn menestyshitti. Levyllä kosketinsoitinta soittaa vierailevana jäsenenä Hep Starsin Benny Andersson. Tämän jälkeen Ruotsin listoille nousivat vielä ”Island in the sun” (viides lista), ”Rhythm of the rain” (seitsemäs lista) ja ”Don’t go out into the rain” (neljäs lista).
Diskografia

FABULOUS FOUR / POP OF THE 60'S (2003)
Aiheesta muualla

Fabulous Fourin verkkosivut
Fardeen Khan

| Fardeen Khan |
| --- | --- |
 Fardeen Khan vuonna 2010.
Henkilötiedot
Syntynyt: 8. maaliskuuta 1974 (ikä 50) Mumbai, Maharashtra, Intia
Ammatti:  Näyttelijä
Puoliso:  Natasha Madhvani (2005–)
Näyttelijä
Aktiivisena:  1998–2010
Aiheesta muualla
IMDb 
Fardeen Khan (s. 8. maaliskuuta 1974 Mumbai, Maharashtra) on intialainen näyttelijä. Hän on näytellyt useissa Bollywoodin menestyselokuvissa, kuten komedioissa No Entry (2005), Heyy Babyy (2007) ja All the Best: Fun Begins (2009). Khan on näyttelijä Feroz Khanin poika. Hän meni naimisiin näyttelijä Mumtazin tyttären Natasha Madhvanin kanssa joulukuussa 2005.
Filmografia

| Vuosi | Elokuva | Rooli | Muuta |
| --- | --- | --- | --- |
| 1998 | Prem Agan | Suraj Singh | Parhaan miestulokkaan Filmfare Awards -palkinto |
| 2000 | Jungle | Siddharth ”Siddhu” Mishra |  |
| 2001 | Pyaar Tune Kya Kiya | Jai Bhatt |  |
| 2001 | Love Ke Liye Kuch Bhi Karega | Rahul Kapoor |  |
| 2001 | Hum Ho Gaye Aapke | Rishi Oberoi |  |
| 2002 | Kitne Door Kitne Paas | Jatin |  |
| 2002 | Kuch Tum Kaho Kuch Hum Kahein | Abhay Vishnu Pratap Singh |  |
| 2002 | Om Jai Jagadish | Jai Batra |  |
| 2003 | Khushi | Karan Roy |  |
| 2003 | Bhoot | Sanjay |  |
| 2003 | Janasheen | Lucky |  |
| 2004 | Dev | Syed Ali Iqbal Ahmed Khan |  |
| 2004 | Fida | Vikram Singh |  |
| 2005 | No Entry | Shekhar |  |
| 2005 | Shaadi No. 1 | Raj Mittal |  |
| 2005 | Ek Khiladi Ek Haseena | Arjun Verma |  |
| 2006 | Pyare Mohan | Pyare |  |
| 2006 | Aryan | Sameer |  |
| 2007 | Just Married | Abhay Sachdeva |  |
| 2007 | Heyy Babyy | Al |  |
| 2007 | Darling | Aditya Soman |  |
| 2009 | Jai Veeru | Jai |  |
| 2009 | Acid Factory | Romeo |  |
| 2009 | Life Partner | Karan |  |
| 2009 | All the Best: Fun Begins | Veer |  |
| 2010 | Dulha Mil Gaya | Tej ”Donsai” Dhanraj |  |
Aiheesta muualla

Wikimedia Commonsissa on kuvia tai muita tiedostoja aiheesta .
Fardeen Khan Internet Movie Databasessa. (englanniksi)
Evere

| Evere |
| --- | --- |
 lippu:  vaakuna
Valtio:  Belgia
Alue:  Bryssel
Hallinto:  
 – Hallinnon tyyppi:  Kunta
 – Pormestari:  Rudi Vervoort
Kunnanvaltuusto:  33 paikkaa
Pinta-ala:  
 – Kokonaispinta-ala:  5 km²
Väkiluku (2014):  37 957
 – Väestötiheys:  7 591 as./km²
 
 www.evere.be 
Infobox OKVirheellinen NIMI-arvo: 
Evere on yksi Belgian 359:stä kunnasta ja yksi Belgian pääkaupunkiseudun yhdeksästätoista. Kuten muutkin Belgian pääkaupungin Brysselin kunnista, Everen kunta on kaksikielinen (Everessä puhutaan flaamia sekä ranskaa).
Everen pinta-ala on viisi neliökilometriä. Vuoden 2014 alussa kunnassa asui noin 37 957 ihmistä ja väestöntiheys oli 7 591 asukasta neliökilometriä kohden. Kunta ei ole väkiluvultaan Brysselin kunnista suurimpia, vaan se on vasta kolmanneksitoista suurin. Everellä on yhteistä rajaa neljän muun kunnan kanssa, jotka ovat Bruxelles-Ville, Schaerbeek, Woluwe-Saint-Lambert ja Zaventem. Ennen vuotta 1954 kunta kuului flaaminkieliseen Brabantin provinssiin.
Väestö

Everen kunnan väestöstä maahanmuuttajia oli vuoden 2008 alussa noin 18,57 %. Samana vuonna 0–17-vuotiaita väestöstä oli 22,86 %, 18–64-vuotiaita 59,87 % ja yli 65-vuotiaita 17,27 %. Vuonna 2009 työttömyysaste oli Everessä 19,3 %. Everen pormestarina toimii Rudi Vervoort, joka on Belgian sosialistipuolueen jäsen.
Ystävyyskaupungit

Benin: Lokossa
Aiheesta muualla

Kuvia tai muita tiedostoja aiheesta Evere Wikimedia Commonsissa
Esperanton maailmankongressi

Ensimmäinen esperanton maailmankongressi pidettiin Ranskassa Boulogne-sur-Merissä 1905. Kuvassa kokousvieraita kokouspaikan, kaupungintalon, edustalla. Eturivissä silinterihattuinen L. L. Zamenhof.
Esperanton lippu.
Esperanton maailmankongressi (esperantoksi Universala Kongreso de Esperanto) on Universala Esperanto-Asocion eli Esperanton maailmanliiton järjestämä esperantistien kansainvälinen kongressi. Se on järjestetty vuodesta 1905 lähtien vuosittain, lukuun ottamatta ensimmäisen ja toisen maailmansodan vuosia.
Kongressi järjestetään yleensä heinäkuun viimeisellä tai elokuun ensimmäisellä viikolla. Se alkaa ja päättyy lauantaina ja kestää siis kahdeksan päivää. Kongressipaikan valitsee Esperanton maailmanliiton hallitus, ja paikka vaihtuu vuosittain, jotta tapahtuma saavuttaisi osanottajia mahdollisimman laajoilta alueilta. Tapahtumaan osallistuu keskimäärin noin 2 000 esperantistia. Toisen maailmansodan jälkeen osanottajia on ollut 800–6 000 paikasta riippuen. Edustajia on ollut keskimäärin 60 eri maasta.
Ohjelma

luentoja kongressin isäntämaasta ja yleisistä aiheista, keskusteluja kongressin teemasta
viihde- ja taideohjelmia: kansallisia ja kansainvälisiä illanviettoja, konsertteja, teatteriesityksiä, tanssimista
esperantojärjestöjen kokouksia
kirjapalvelu
esittelyjä liikkeen toiminnasta
Kongressi on pääpiirteittäin samanlainen joka vuosi, mutta ohjelma vaihtelee hieman järjestäjän mukaan.
Aiheesta muualla

Esperanton maailmanliitto: Kongressit
Fabula Nova Crystallis Final Fantasy XIII

| Fabula Nova Crystallis Final Fantasy XIII |
| --- | --- |

Kehittäjä:  Square Enix
Suunnittelija:  Yoshinori Kitase ja Kazushige Nojima
Lajityyppi:  tietokoneroolipeli
Alusta:  PlayStation 3, Xbox 360, PlayStation Portable, PlayStation 4, Xbox One, Android, IOS ja Microsoft Windows
Lisää peliartikkeleitaVideopelien teemasivulla
Fabula Nova Crystallis Final Fantasy XIII (jap. ファブラ ノヴァ クリスタリス ファイナルファンタジーXIII, Fabura Nova Kurisutarisu Fainaru Fantajī Sātīn) on Square Enixin kehitteillä oleva Final Fantasy -sarjan kokoelma, joka käsittää toistaiseksi viisi roolipeliä: Final Fantasy XIII, Final Fantasy XIII-2, Lightning Returns: Final Fantasy XIII, Final Fantasy Type-0 ja Final Fantasy XV. Pelit perustuvat samaan mytologiaan, vaikka hahmonsa, juonensa ja ympäristönsä puolesta ne eivät liity toisiinsa (paitsi Final Fantasy XIII ja XIII-2). Fabula Nova Crystalliksen latinasta tuleva nimi tarkoittaa ”kristallin uutta tarinaa”.
Kehitys

Projektin nykyisistä peleistä Final Fantasy XIII julkaistaan PlayStation 3:lle sekä Xbox 360:lle, Final Fantasy XIII-2 ja Final Fantasy Versus XIII niin ikään PlayStation 3:lle ja Final Fantasy Type-0 PlayStation Portablelle. Fabula Nova Crystallikseen on tarkoitus sisällyttää lähitulevaisuudessa julkistettavia nimikkeitä muillekin alustoille. Pelien ohella myös muut tuotteet ovat mahdollisia.
Kutakin peliä kehittävät kokoonpanoltaan toisistaan poikkeavat tuotantoryhmät, joilla on esimerkiksi eri ohjaajat, tuottajat ja säveltäjät. Final Fantasy Versus XIII:a ohjaava Tetsuya Nomura tosin vastaa hahmosuunnittelusta kaikissa neljässä pelissä. Pelit ovat erilaisia myös mekaniikaltaan: Final Fantasy XIII edustaa edeltäjiensä tavoin vuoropohjaista konsoliroopeliä, kun taas Final Fantasy Versus XIII on painotukseltaan toiminnallisempi.
Yōichi Wada on ilmoittanut, että Fabula Nova Crystallikseen käytetään suunnilleen 100 miljardin jenin budjettia, joka on noin kaksinkertainen Compilation of Final Fantasy VII:lle varattuun rahamäärään nähden. Wadan mukaan alasarjaa myös tuotettaisiin vuosikymmenen ajan.
Aiheesta muualla

Fabula Nova Crystallis Final Fantasy XIII Square Enixin sivustolla (englanniksi)
Final Fantasy -pelisarja
| --- | --- |
Pääsarja:   Final Fantasy  II  III  IV  V  VI  VII  VIII  IX  X  XI  XII  XIII  XIV  XIV: A Realm Reborn  XV  XVI 
Alasarjat:   Final Fantasy Crystal Chronicles  Compilation of Final Fantasy VII  Ivalice Alliance  Fabula Nova Crystallis Final Fantasy XIII 
Jatko-osat:   Final Fantasy X-2  Final Fantasy XII: Revenant Wings  Final Fantasy IV the After: Tsuki no Kikan  Final Fantasy XIII-2  Lightning Returns: Final Fantasy XIII 
Sivutarinat ja spin-off-pelit:   Mystic Quest  Final Fantasy Mystic Quest  Final Fantasy Tactics  Final Fantasy Tactics Advance  Dissidia: Final Fantasy  Dissidia 012 Final Fantasy  Dissidia Final Fantasy NT 
Uudelleenjulkaisut:   Final Fantasy I–II  Final Fantasy Origins  Final Fantasy I & II: Dawn of Souls  Final Fantasy Collection  Final Fantasy Anthology  Final Fantasy Chronicles 
Anime ja elokuvat:   Final Fantasy: Legend of the Crystals  Final Fantasy: The Spirits Within  Final Fantasy: Unlimited  Final Fantasy VII: Advent Children  Last Order: Final Fantasy VII  Kingsglaive
Farmi (televisiosarja Nelosella)

| Farmi |
| --- | --- |

Pääosissa:  Ellen Jokikunnas
Alkuperämaa:   Ruotsi
Verkko:  Nelonen
Esitetty:  3. helmikuuta 2014 – 13. huhtikuuta 2014
Tuotantokausia:  1
Jaksoja:  50
Tuotanto
Tuotantoyhtiö(t):  Strix
Aiheesta muualla
Virallinen sivusto
IMDb 
Farmi on suomalainen tositelevisiosarja, jonka ensimmäinen jakso esitettiin Nelosella 3. helmikuuta 2014. Ohjelman juontajana toimii Ellen Jokikunnas. Sarjassa seurataan kahdentoista ihmisen pärjäämistä 50 päivän ajan maatilalla, jossa mikään ei ole muuttunut sataan vuoteen. Kaikista pisimpään maatilalla pärjännyt sai palkinnoksi 30 000 euroa. Ohjelmaformaatin kehittäjänä on toiminut ruotsalainen Strix-yhtiö ja se on nähty jo yli 40 maassa.
Ensimmäinen tuotantokausi

Ensimmäinen tuotantokausi esitettiin Nelonen-kanavalla 3. helmikuuta 2014 alkaen. Farmin voitti 22-vuotias Sanni.  Farmin kilpailijoina olivat:
Tuulikki, 66
Sebastien, 22
Suvi, 32
Sini, 18
Seida
Sanni, 22
Jenni, 28
Vesa, 42
Juha-Pekka, 60
Joni, 23
Mika, 41
Marko, 43
Federazione Industria Musicale Italiana

Federazione Industria Musicale Italiana (FIMI) on kattojärjestö, joka pitää kirjaa kaikesta musiikki- ja levyteollisuudesta Italiassa. Se perustettiin vuonna 1992, kun merkittävät levy-yhtiöt jättivät aiemman organisaation, Associazione Fonografici Italianin (AFI). Seuraavien vuosien aikana suuri osa italialaisista, AFI:n jättäneistä levy-yhtiöistä liittyi uuteen organisaatioon. Vuonna 2011 FIMI edusti 2 500 yrityksen toimintaa musiikkiteollisuudessa.
FIMI on International Federation of the Phonographic Industryn sekä Italian työnantajaliiton, Confindustrian jäsen. Sen päätarkoituksena on suojella Italian musiikkiteollisuutta.
Maaliskuusta 1995 lähtien "Federazione Industria Musicale Italiana" on julkistanut Italian virallisia albumilistoja. Tammikuussa 1997 FIMIstä myös Italian virallisten singlelistojen julkaisija. CD-singlemyynnin vähenemisen seurauksena FIMI korvasi sen fyysisen singlelistan digitaalisten latausten listalla, joka perustettiin 1. tammikuuta 2008 ja se pohjautuu laillisiin internet- ja mobiililatauksiin.
Heinäkuussa 2011 Enzo Mazza julistettiin puheenjohtajaksi.
Ferdinand Laurent

Ferdinand Laurent 1860
Ferdinand Laurent (1. maaliskuuta 1846 Helsinki – 20. maaliskuuta 1924 Kirkkonummi ) oli suomalainen tilanomistaja, agronomi ja ruotsin kielellä kirjoittanut näytelmäkirjailija.
Laurentin vanhemmat olivat kirjansitojamestari Knut Bernhard Laurent ja  Anna Sofia Hedenström. Hän omisti Kirkkonummen Överbyn kylässä  avioliiton kautta tulleen Kusas Östergårdin talon vuoteen 1885 saakka ja Pedersin talon vuoteen 1905 saakka. Laurent piti Kirkkonummella omaa maanviljelyskoulua.
Laurent oli naimisissa 1875–1901 Maria Wilhelmina Ekelundin ent. Nordström kanssa.
Näytelmiä

Under sträjken : folkskådespel i 3 akter.     Svenska Teatern 1897
Fekosteroli

| Fekosteroli |
| --- | --- |

Tunnisteet
IUPAC-nimi:  (3S,5S,10S,13R,14R,17R)-10,13-dimetyyli-17-[(2R)-6-metyyli-5-metylideeniheptan-2-yyli]-2,3,4,5,6,7,11,12,14,15,16,17-dodekahydro-1H-syklopenta[a]fenantren-3-oli
CAS-numero:  516-86-9
PubChem CID:  440371
SMILES:  CC(C)C(=C)CCC(C)C1CCC2C1(CCC3=C2CCC4C3(CCC(C4)O)C)C
Ominaisuudet
Molekyylikaava:  C28H46O
Moolimassa:  398,68 g/mol
Fekosteroli geneeriseltä nimeltään 24-metyleeni-5-alfa-kolest-8-en-3-beta-oli; 24-metyleeni-kolest-8-en-3-beta-oli; 516-86-9; delta-8(24),28-ergostadienoli on steroli, joka muistuttaa sienten ergosterolia ja on tavattavissa niiden solukalvossa. Se muistuttaa muodoltaan ja biologisilta ominaisuuksiltaan D-vitamiineja ja kolesteroleja.
Tämä orgaaninen yhdiste on tullut tietoisuuteen lähinnä leivinhiivan valmistuksen yhteydessä, koska se kestää hiivan luontaista ergosterolia paremmin lämpöä ja nopeutaa siksi tuotantoa. Molekyylin kemiallinen kaava on C28H46O, molekyylipaino 398,68 g/mol-1   ja CAS-numero 516-86-9.
Aiheesta muualla

Kyoto Encyclopedia of Genes and Genomes (KEGG): Fecosterol (englanniksi)
ChemBlink: 8(9),(5-alpha)-Cholesten-24-Methylene-3-beta-Ol (englanniksi)
Filosofisten tieteiden ensyklopedia

Filosofisten tieteiden ensyklopedian kansilehti
Filosofisten tieteiden ensyklopedia on Georg Wilhelm Friedrich Hegelin kirjoittama teos, joka kertoo hänen filosofisesta järjestelmästään kokonaisuudessaan. Se julkaistiin alun perin vuonna 1816 ja uusittuina painoksina vuosina 1827 ja 1830. Teos on yksi neljästä Hegelin itse elinaikanaan julkaisemasta teoksesta.
Eva Lund

Eva Lund Vancouverissa 2010.
Eva Lund (s. 1. toukokuuta 1971 Tukholma, Ruotsi) on ruotsalainen curlingpelaaja.
Lund pelaa Anette Norbergin joukkueen, joka on myös maajoukkue, kolmosheittäjänä. Hän on voittanut MM-kisoista kahdesti kultaa (2005 ja 2006), hopeaa (2001) ja pronssia (2003). EM-kisoista hän on saavuttanut kultaa vuosina 2001, 2003, 2004 ja 2005 sekä varanaisena 1993. Torinossa 2006 ja Vancouverissa 2010 hän voitti olympiakultaa.
Lund on 170 senttimetriä pitkä ja painaa 66 kilogrammaa. Hän harrastaa luontoa, golfia ja muuta urheilua.
Aiheesta muualla

Lund Ruotsin olympiakomitean sivuilla
Fardosa Ahmed

| Fardosa Ahmed |
| --- | --- |

Henkilötiedot
Syntynyt: 1985 Mombasa, Kenia
Kansalaisuus:  Kenia
Ammatti:  terveydenhuollon johtotehtävät
Titteli:  CEO, Premier Hospital, Mombasa
Fardosa Ahmed (s. noin 1985  Mombasa, Kenia) on kenialainen lääkäri ja terveydenhuoltoalan yrittäjä. Hän toimii toimitusjohtajana Mombasan yksityisessä Premier Hospital -sairaalassa, jota hän oli perustamassa ja jonka osaomistaja hän on.
Tausta ja koulutus

Ahmed syntyi Mombasassa Keniassa noin vuonna 1985. Lääketieteen tutkintonsa hän suoritti Nairobin yliopistossa. Myöhemmin hän suoritti tutkinnon myös terveydenhuollon johtamisessa.